B. MANAGEMENTUL DEŞEURILOR

(1) 31993 R 0259: Regulamentul (CEE) nr. 259/93 al Consiliului din 1 februarie 1993 privind supravegherea şi controlul transporturilor de deşeuri în interiorul, înspre şi dinspre Comunitatea Europeană (JO L 30, 6.2.1993, p. 1), modificat ultima dată prin:

- 32001 R 2557: Regulamentul (CE) nr. 2557/2001 al Comisiei din 28.12.2001 (JO L 349, 31.12.2001, p.1).

(a) Până la 31 decembrie 2015, toate transporturile către România de deşeuri destinate recuperării enumerate în anexa II la Regulamentul (CEE) nr. 259/93 trebuie notificate autorităţilor competente, iar documentele corespunzătoare trebuie procesate în conformitate cu articolele 6, 7 şi 8 din regulament.

(b) Prin derogare de la dispoziţiile articolului 7 alineatul (4) al Regulamentului (CEE) nr. 259/93, până la 31 decembrie 2011 autorităţile române competente pot formula obiecţii cu privire la transporturile către România cuprinzând următoarele deşeuri destinate recuperării, enumerate în anexa III, în conformitate cu motivele prevăzute la articolul 4 alineatul (3) din regulament. Aceste transporturi sunt supuse dispoziţiilor articolului 10 din regulament.

AA. DEŞEURI METALICE

- AA 060 Cenuşi şi reziduuri de vanadiu

- AA 080 Deşeuri şi reziduuri de taliu

- AA 090 Deşeuri şi reziduuri de arsenic

- AA 100 Deşeuri şi reziduuri de mercur

- AA 130 Lichide rezultate din decaparea metalelor

AB. DEŞEURI CONŢINÂND ÎN PRINCIPAL COMPUŞI ANORGANICI ŞI CARE POT CONŢINE METALE ŞI MATERII ORGANICE

- AB 010 Zguri, cenuşi şi reziduuri care nu sunt prevăzute sau incluse în altă categorie

- AB 020 Reziduuri rezultate din arderea deşeurilor municipale/menajere

- AB 030 Deşeuri de la sistemele care nu folosesc cianuri, rezultate din tratarea suprafeţei metalelor

- AB 040 Deşeuri de sticlă de la tuburile catodice şi alte tipuri de sticle activate

- AB 050 Nămoluri de fluorură de calciu

- AB 060 Alţi compuşi anorganici fluoruraţi sub formă de lichide sau nămoluri

- AB 080 Catalizatori uzaţi care nu se află pe lista verde

- AB 090 Deşeuri de hidroxizi de aluminiu

- AB 110 Soluţii bazice

- AB 120 Compuşi anorganici halogenaţi care nu sunt prevăzuţi sau incluşi în altă categorie

AC. DEŞEURI CONŢINÂND ÎN PRINCIPAL COMPUŞI ORGANICI ŞI CARE POT CONŢINE METALE ŞI MATERIALE ANORGANICE

- AC 040 Nămoluri provenite din benzine cu plumb (motorine)

- AC 050 Fluide termice (transmitere de căldură)

- AC 060 Lichide hidraulice

- AC 070 Lichide de frână

- AC 080 Lichide antigel

- AC 090 Deşeuri rezultate din producerea, prepararea şi utilizarea răşinilor, cauciucului, plastifianţilor, cleiurilor şi adezivilor;

- AC 100 Nitroceluloză

- AC 110 Fenoli şi compuşi fenolici, inclusiv clorofenol sub formă lichidă sau de nămoluri

- AC 120 Naftaline policlorurate

- AC 140 Catalizatori cu trietilamină utilizaţi în prepararea nisipurilor pentru topitorii

- AC 150 Clorofluorocarburi

- AC 160 Haloni

- AC 190 Fracţiune prăfoasă rezultată din mărunţirea autovehiculelor

- AC 200 Compuşi organo-fosforici

- AC 210 Solvenţi nehalogenaţi

- AC 220 Solvenţi halogenaţi

- AC 230 Reziduuri de distilare neapoase, halogenate sau nehalogenate, rezultate din operaţiuni de recuperare a solvenţilor organici

- AC 240 Deşeuri rezultate din producerea hidrocarburilor alifatice halogenate (precum clorometanii, dicloretanul, clorura de vinil, clorura de viniliden, clorura de alil şi epiclorhidrina)

- AC 260 Dejecţii lichide de la porci, fecale

- AC 270 Nămol de canalizare

AD. DEŞEURI CARE POT CONŢINE FIE COMPUŞI ORGANICI, FIE ANORGANICI

- AD 010 Deşeuri de la producerea şi prepararea produselor farmaceutice

- AD 020 Deşeuri de la producerea, prepararea şi utilizarea biocidelor şi a produselor fitofarmaceutice

- AC 030 Deşeuri de la producerea, prepararea şi utilizarea produselor chimice pentru conservarea lemnului

Deşeuri care conţin, sunt alcătuite din sau sunt contaminate cu oricare din următorii compuşi:

- AD 040 — Cianuri anorganice, cu excepţia reziduurilor solide purtătoare de metale preţioase şi care conţin urme de cianuri anorganice

- AD 050 — Cianuri organice

- AD 080 Deşeuri de natură explozivă, în cazul în care nu fac obiectul unor dispoziţii speciale

- AD 110 Soluţii acide

- AD 120 Răşini schimbătoare de ioni

- AD 130 Aparate foto de unică folosinţă cu baterie

- AD 140 Deşeuri provenite de la dispozitivele de control al poluării industriale pentru curăţarea gazelor reziduale industriale, neprevăzute sau neincluse în altă categorie

- AD 150 Materie organică rezultată pe cale naturală, utilizată ca mediu filtrant (precum filtrele biologice)

- AD 160 Deşeuri municipale/menajere

- AD 170 Cărbune activat uzat, cu proprietăţi periculoase rezultate din utilizarea sa în industriile de chimie anorganică, de chimie organică şi farmaceutică, în tratarea apelor uzate, în procesele de filtrare a gazelor/aerului sau în scopuri similare

Acest termen poate fi prelungit până la 31 decembrie 2015 cel târziu, în conformitate cu procedura prevăzută la articolul 18 al Directivei 75/442/CEE a Consiliului din 15 iulie 1975 privind deşeurile [16], modificată prin Directiva 91/156/CEE a Consiliului [17].

(c) Prin derogare de la dispoziţiile articolului 7 alineatul (4) din Regulamentul (CEE) nr. 259/93, până la 31 decembrie 2011 autorităţile române competente pot formula obiecţii cu privire la transporturile către România de deşeuri destinate recuperării enumerate în anexa IV la regulament şi cu privire la transporturile de deşeuri destinate recuperării care nu sunt prevăzute de anexele la regulament, în conformitate cu motivele prevăzute la articolul 4 alineatul (3) din regulament. Acest termen poate fi prorogat până cel mai târziu la 31 decembrie 2015, în conformitate cu procedura prevăzută la articolul 18 din Directiva 75/442/CEE a Consiliului din 15 iulie 1975 privind deşeurile [16], modificată prin Directiva 91/156/CEE a Consiliului [18].

(d) Prin derogare de la dispoziţiile articolului 7 alineatul (4) din Regulamentul (CEE) nr. 259/93, autorităţile române competente formulează obiecţii cu privire la transporturile de deşeuri destinate recuperării enumerate în anexele II, III şi IV la regulament şi cu privire la transporturile de deşeuri destinate recuperării care nu sunt enumerate în anexele respective şi are au ca destinaţie o instalaţie exceptată temporar de la aplicarea anumitor dispoziţii ale Directivei 96/61/CE a Consiliului din 24 septembrie 1996 privind prevenirea şi controlul integrat al poluării [19], ale Directivei 2000/76/CE a Parlamentului European şi a Consiliului din 4 decembrie 2000 privind incinerarea deşeurilor [20] sau ale Directivei 2001/80/CE a Parlamentului European şi a Consiliului din 23 octombrie 2001 privind limitarea emisiilor în atmosferă de anumiţi poluanţi generaţi de instalaţiile de ardere de mare capacitate [21], pe durata exceptării temporare aplicate instalaţiei de destinaţie.

(2) 31994 L 0062: Directiva 94/62/CE a Parlamentului European şi a Consiliului din 20 decembrie 1994 privind ambalajele şi deşeurile de ambalaje (JO L 365, 31.12.1994, p. 10), modificată ultima dată prin:

- 32004 L 0012: Directiva 2004/12/CE a Parlamentului European şi a Consiliului din 11.2.2004 (JO L 47, 18.2.2004, p. 26).

(a) Prin derogare de la dispoziţiile articolului 6 alineatul (1) litera (a) din Directiva 94/62/CE, România este obligată să atingă obiectivul global de recuperare sau incinerare în instalaţiile de incinerare a deşeurilor cu recuperare de energie la 31 decembrie 2011 în conformitate cu următoarele obiective intermediare:

- 32 % din masă la 31 decembrie 2006, 34 % în anul 2007, 40 % în anul 2008, 45 % în anul 2009 şi 48 % în anul 2010.

(b) Prin derogare de la dispoziţiile articolului 6 alineatul (1) litera (b) din Directiva 94/62/CE, România este obligată să atingă obiectivul global de recuperare sau incinerare în instalaţiile de incinerare a deşeurilor cu recuperare de energie la 31 decembrie 2013 în conformitate cu următoarele obiective intermediare:

- 53 % din masă în anul 2011 şi 57 % în anul 2012.

(c) Prin derogare de la dispoziţiile articolului 6 alineatul (1) litera (c) din Directiva 94/62/CE, România este obligată să atingă obiectivul de reciclare a plasticului la 31 decembrie 2011 în conformitate cu următoarele obiective intermediare:

- 8 % din masă la 31 decembrie 2006, 10 % în anul 2007, 11 % în anul 2008, 12 % în anul 2009 şi 14 % în anul 2010.

(d) Prin derogare de la dispoziţiile articolului 6 alineatul (1) litera (d) din Directiva 94/62/CE, România este obligată să atingă obiectivul global de reciclare la 31 decembrie 2013 în conformitate cu următoarele obiective intermediare:

- 26 % din masă la 31 decembrie 2006, 28 % în anul 2007, 33 % în anul 2008, 38 % în anul 2009, 42 % în anul 2010, 46 % în anul 2011 şi 50 % în anul 2012.

(e) Prin derogare de la dispoziţiile articolului 6 alineatul (1) litera (e)punctul (i) din Directiva 94/62/CE, România este obligată să atingă obiectivul de reciclare a sticlei la 31 decembrie 2013, în conformitate cu următoarele obiective intermediare:

- 21 % din masă la 31 decembrie 2006, 22 % în anul 2007, 32 % în anul 2008, 38 % în anul 2009, 44 % în anul 2010, 48 % în anul 2011 şi 54 % în anul 2012.

(f) Prin derogare de la dispoziţiile articolului 6 alineatul (1) litera (e) punctul (iv) din Directiva 94/62/CE, România este obligată să atingă obiectivul de reciclare a plasticului, luând în considerare exclusiv materialul reciclat sub formă de plastic, la 31 decembrie 2013, în conformitate cu următoarele obiective intermediare:

- 16 % din masă în anul 2011 şi 18 % în anul 2012.

(g) Prin derogare de la dispoziţiile articolului 6 alineatul (1) litera (e) punctul (v) din Directiva 94/62/CE, România este obligată să atingă obiectivul de reciclare a lemnului la 31 decembrie 2011, în conformitate cu următoarele obiective intermediare:

- 4 % din masă la 31 decembrie 2006, 5 % în anul 2007, 7 % în anul 2008, 9 % în anul 2009 şi 12 % în anul 2010.

(3) 31999 L 0031: Directiva 1999/31/CE a Consiliului din 26 aprilie 1999 privind depozitarea deşeurilor (JO L 182, 16.7.1999, p. 1), modificată prin:

- 32003 R 1882: Regulamentul (CE) al Parlamentului European şi al Consiliului nr. 1882/2003 din 29.9.2003 (JO L 284, 31.10.2003, p. 1).

(a) Prin derogare de la dispoziţiile articolului 14 litera (c) şi ale punctelor (2), (3), (4) şi (6) din anexa I la Directiva 1999/31/CE, şi fără a aduce atingere Directivei 75/442/CEE a Consiliului din 15 iulie 1975 privind deşeurile [22] şi Directivei 91/689/CEE a Consiliului din 12 decembrie 1991 privind deşeurile periculoase [23], condiţiile privind controlul apei şi gestionarea infiltraţiilor, protecţia solului şi apei, controlul şi asigurarea stabilităţii gazelor nu sunt aplicabile în România unui număr de 101 de depozite municipale de deşeuri existente până la 16 iulie 2017.

România este obligată să asigure reducerea treptată a deşeurilor depozitate în aceste 101 de depozite municipale de deşeuri neconforme, cu respectarea următoarelor cantităţi maxime anuale:

- la 31 decembrie 2006: 3470000 tone;

- la 31 decembrie 2007: 3240000 tone;

- la 31 decembrie 2008: 2920000 tone;

- la 31 decembrie 2009: 2920000 tone;

- la 31 decembrie 2010: 2900000 tone;

- la 31 decembrie 2011: 2740000 tone;

- la 31 decembrie 2012: 2460000 tone;

- la 31 decembrie 2013: 2200000 tone;

- la 31 decembrie 2014: 1580000 tone;

- la 31 decembrie 2015: 1420000 tone;

- la 31 decembrie 2016: 1210000 tone.

(b) Prin derogare de la dispoziţiile articolului 5 alineatul (3) literele (a) şi (b) şi ale anexei I punctul (2), liniuţa a doua la Directiva 1999/31/CE, precum şi fără a aduce atingere dispoziţiilor articolului 6 litera (c) punctul (ii) din această directivă şi nici Directivei 75/442/CEE, cerinţele privind deşeurile lichide, corozive şi oxidante şi prevenirea infiltrării apelor de suprafaţă în deşeurile depozitate nu se aplică pe teritoriul României următoarelor 23 de instalaţii existente până la data indicată în cazul fiecăreia:

Până la 31 decembrie 2007:

1. S.C. BEGA UPSOM Ocna Mureş, Ocna Mureş, jud. Alba

Până la 31 decembrie 2008:

2. S.C. TERMOELECTRICA S.A. - S.E. Doiceşti, Doiceşti, jud. Dâmboviţa

3. S.C. COMPLEXUL ENERGETIC ROVINARI S.A., Cicani-Beterega, jud. Gorj

4. R.A.A.N. Drobeta-Turnu Severin - Sucursala ROMAG — TERMO, Drobeta-Turnu Severin, jud. Mehedinţi

Până la 31 decembrie 2009:

5. COMPLEXUL ENERGETIC CRAIOVA - S.E. Craiova, Valea Mănăstirii, jud. Dolj

6. COMPLEXUL ENERGETIC CRAIOVA - S.E. Işalniţa, Işalniţa II, jud. Dolj

7. COMPLEXUL ENERGETIC CRAIOVA - S.E. Işalniţa, Işalniţa I, jud. Dolj

8. S.C. ELECTROCENTRALE DEVA S.A. - S.E. Paroşeni, Căprişoara, jud. Hunedoara

9. S.C. TERMICA S.A. Suceava, Suceava, jud. Suceava

Până la 31 decembrie 2010:

10. S.C. ELECTROCENTRALE DEVA S.A., Bejan, jud. Hunedoara

11. S.C. ALUM Tulcea, Tulcea, jud. Tulcea

Până la 31 decembrie 2011:

12. S.C. UZINA TERMOELECTRICĂ GIURGIU S.A., Giurgiu, jud. Giurgiu

Până la 31 decembrie 2012:

13. C.E.T. Bacău, Furnicari — Bacău, jud. Bacău

14. S.C. COMPLEXUL ENERGETIC TURCENI, Valea Ceplea, jud. Gorj

15. S.C. COMPLEXUL ENERGETIC TURCENI, Valea Ceplea, jud. Gorj

16. S.C. UZINELE SODICE Govora, Govora, jud. Vâlcea

17. S.C. C.E.T. Govora S.A., Govora, jud. Vâlcea

Până la 31 decembrie 2013:

18. S.C. C.E.T. Arad, Arad, jud. Arad

19. S.C. ELECTROCENTRALE ORADEA S.A., Sântaul Mic, jud. Bihor

20. S.C. ELECTROCENTRALE ORADEA S.A., Sântaul Mic, jud. Bihor

21. S.C. ELECTROCENTRALE ORADEA S.A., Sântaul Mic, jud. Bihor

22. C.E.T. II Iaşi, Holboca, jud. Iaşi

23. S.C. Uzina Electrică Zalău, Hereclean — Panic, jud. Sălaj

România este obligată să asigure reducerea treptată a deşeurilor lichide depozitate în aceste 23 de instalaţii neconforme, cu respectarea următoarelor cantităţi maxime anuale:

- la 31 decembrie 2006: 11286000 tone;

- la 31 decembrie 2007: 11286000 tone;

- la 31 decembrie 2008: 11120000 tone;

- la 31 decembrie 2009: 7753000 tone;

- la 31 decembrie 2010: 4803000 tone;

- la 31 decembrie 2011: 3492000 tone;

- la 31 decembrie 2012: 3478000 tone;

- la 31 decembrie 2013: 520000 tone.

(c) Prin derogare de la dispoziţiile articolului 5 alineatul (3) litera (a) şi ale anexei I punctul (2) liniuţa a doua din Directiva 1999/31/CE, precum şi fără a aduce atingere dispoziţiilor articolului 6 litera (c) punctul (ii) din această directivă şi nici Directivei 75/442/CEE cerinţele privind deşeurile lichide, corozive şi oxidante şi prevenirea infiltrării apelor de suprafaţă în deşeurile depozitate nu se aplică pe teritoriul României următoarelor 5 iazuri de decantare existente până la data indicată pentru fiecare:

Până la 31 decembrie 2009:

1. BĂIŢA Ştei, Fânaţe, jud. Bihor

Până la 31 decembrie 2010:

2. TRANSGOLD Baia Mare, Aurul-Recea, jud. Maramureş

3. MINBUCOVINA Vatra Dornei, Ostra-Valea Straja, jud. Suceava

Până la 31 decembrie 2011:

4. CUPRUMIN Abrud, Valea Şesei, jud. Alba

5. CUPRUMIN Abrud, Valea Ştefancei, jud. Alba.

România este obligată să asigure reducerea treptată a deşeurilor lichide depozitate în aceste 5 iazuri de decantare neconforme existente, cu respectarea următoarelor cantităţi maxime anuale:

- la 31 decembrie 2006: 6370000 tone;

- la 31 decembrie 2007: 5920000 tone (din care 2100000 tone deşeuri periculoase şi 3820000 tone deşeuri nepericuloase);

- la 31 decembrie 2008: 4720000 tone (din care 2100000 tone deşeuri periculoase şi 2620000 tone deşeuri nepericuloase);

- la 31 decembrie 2009: 4720000 tone (din care 2100000 tone deşeuri periculoase şi 2620000 tone deşeuri nepericuloase);

- la 31 decembrie 2010: 4640000 tone (din care 2100000 tone deşeuri periculoase şi 2540000 tone deşeuri nepericuloase);

- la 31 decembrie 2011: 2470000 tone (în întregime nepericuloase).

(d) Prin derogare de la dispoziţiile articolului 2 litera (g) liniuţa a doua din Directiva 1999/31/CE, precum şi fără a aduce atingere dispoziţiilor Directivei 75/442/CEE şi ale Directivei 91/689/CEE, un sit permanent care este utilizat pentru depozitarea temporară a deşeurilor periculoase generate pe teritoriul României nu poate fi considerat ca fiind depozit de deşeuri în România până la 31 decembrie 2009.

Începând cu 30 iunie 2007, România este obligată să furnizeze Comisiei, la data de 30 iunie a fiecărui an, un raport privind punerea treptată în aplicare a directivei şi conformarea sa cu aceste obiective intermediare.

(4) 32002 L 0096: Directiva 2002/96/CE a Parlamentului European şi a Consiliului din 27 ianuarie 2003 privind deşeurile de echipamente electrice şi electronice (DEEE) (JO L 37, 13.2.2003, p.24), modificată prin:

- 32003 L 0108: Directiva a Parlamentului European şi a Consiliului 2003/108/CE din 8.12.2003 (JO L 345, 31.12.2003, p. 106).

Prin derogare de la dispoziţiile articolelor 5 alineatul (5) şi 7 alineatul (2) din Directiva 2002/96/CE, România este obligată să atingă la 31 decembrie 2008 un nivel mediu de colectare separată de cel puţin patru kilograme pe cap de locuitor pe an de DEEE provenind din gospodăriile populaţiei, precum şi nivelurile de recuperare, refolosire şi reciclare a componentelor, materialelor şi substanţelor.

[16] JO L 194, 25.7.1975, p. 39, directivă astfel cum a fost modificată ultima dată prin Regulamentul (CE) nr. 1882/2003 (JO L 284, 31.10.2003, p. 1).

[17] JO L 78, 26.3.1991, p. 32

[18] JO L 78, 26.3.1991, p. 32.

[19] JO L 257, 10.10.1996, p. 26, directivă astfel cum a fost modificată ultima dată prin Regulamentul (CE) nr. 1882/2003 al Parlamentului European şi al Consiliului (JO L 284, 31.10.2003, p. 1)

[20] JO L 332, 28.12.2000, p. 91.

[21] JO L 309, 27.11.2001, p. 1, directivă astfel cum a fost modificată ultima dată prin Actul de aderare din 2003 (JO L 236, 23.9.2003, p. 33).

[22] JO L 194, 25.7.1975, p. 39, directivă astfel cum a fost modificată prin Directiva 91/156/CEE, precum şi, ultima dată, prin Regulamentul (CE) nr. 1882/2003 (JO L 284, 31.10.2003, p. 1).

[23] JO L 377, 31.12.1991, p. 20, directivă astfel cum a fost modificată ultima dată prin Directiva 94/31/CE (JO L 168, 2.7.1994, p. 28).

--------------------------------------------------